Knattspyrnufélag Fjallabyggðar og Þór - 2 mættust í Kjarnafæðismótinu seint í gærkvöldi . Þór - 2 er skipað leikmönnum 2. flokks Þórs , strákar flestir 18 - 19 ára og yngri . KF liðið er að mestu skipað heimamönnum auk þess sem nokkrir leikmenn eru á reynslu . Leikurinn var jafn og einkendist af mikilli baráttu og brotum . Leikmenn Þórs fengu 5 gul spjöld í leiknum og leikmenn KF fengu 2 gul spjöld . Staðan var 0 - 0 í hálfleik , og strax í byrjun síðari hálfleiks fóru Þórsarar að gera breytingar á sínu liði enda 7 varamenn á bekknum tilbúnir að koma inná . Fyrsta skipting KF kom á 72. mínútu þegar Björgvin Daði kom inná fyrir Inga Frey . Skömmu síðar kom Helgi Már inná fyrir Atla Frey , en þeir eru leikmenn KA sem eru á reynslu hjá KF . Leiknum leik með 0 - 0 jafntefli og notaði KF aðeins tvo af sínum fjórum varamönnum í þessum leik .